Diari Oficial de la Generalitat Valenciana


Sumari del DOGV 543, del 10-03-1987 (1987/808327)

ORDRE de 20 de febrer de 1987, de la Conselleria de Treball i Seguretat Social, per la qual es prorroguen per a l'any 1987 les beques reconegudes en l'any 1986 als disminuïts atesos en Centres Especialitzats.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/20/(2)/dof/vci/html**

### Dades del document

Número de DOGV
:   543

Data del DOGV
:   10-03-1987

Secció del DOGV
:   DISPOSICIONS GENERALS

Número del document
:   1987/808327


Data del document
:   20-02-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 20 de febrer de 1987, de la Conselleria de Treball i Seguretat Social, per la qual es prorroguen per a l'any 1987 les beques reconegudes en l'any 1986 als desminuïts atessos en Centres Especialitzats.  
Com que és objectiu d'aquesta Conselleria de Treball i Seguretat Social contribuir al benestar d'aquells sectors de població amb greus mancances personals o socials, es declara d'interés preferent el recolzament a persones sotmeses a greus dificultats a fi de facilitar-ne l'accés als recursos mínims necessaris.   
Amb aqueix fi, l'Ordre de 9 de desembre de 1986 d'aquesta Conselleria de Treball i Seguretat Social, convocà i regulà les prestacions econòmiques individuals en l'àmbit del qual estan les dirigides a pal·liar greus problemes específics que afecten l'autonomia personal, social i econòmica, per tal d'assolir el normal desenvolupament humà i social, havent d'incloure's en aquest concepte les beques per a disminuïts atesos en Centres Especialitzats.   
A l'empara del Decret 210/1985 de 30 de desembre, del Consell de la Generalitat Valenciana, es tramitaren i concediren beques i prorrogues per a disminuïts atesos en Centres Especialitzats per a l'exercici 1986 i a fi d'evitar els possibles perjudicis que pogueren derivar-se per la intervenció d'aquestes prestacions,   
ORDENE:  
Article primer  
Es prorroguen per a l'any 1987 les beques que foren reconegudes en l'any 1986 als disminuïts atesos en Centres Especialitzats a l'empara del que disposa l'art. 8 del Decret 210/1985, de 30 de desembre.   
Article segon  
Les sol·licituds de prorroga es formalitzaran mitjançant instància segons model oficial, subscrita pel beneficiari o el seu representant legal, a la qual s'adjuntarà:   
1. Fotocòpia del Llibre de Família degudament compulsat, en cas d'haverse produït alguna modificació en la situació familiar.   
2. Declaració jurada o promesa justificativa de no haver estat modificats les condicions i els requisits que determinaren la concessió de la beca, excepció feta, si s'escau, d'aquella a què es fa referència en el paràgraf 1.   
Article tercer  
La presentació de les sol·licituds i de la documentació requerida, es farà en la Direcció d'Area de Serveis Socials de la província on residesca el sol·licitant, sense perjudici del que disposa l'art. 66 de la Llei de Procediment Administratiu.   
El termini de presentació serà de 30 dies hàbils a comptar des de la publicació d'aquesta Ordre en el Diari Oficial de la Generalitat Valenciana.   
DISPOSICIO FINAL  
La validesa de la prorroga a què fa referència aquesta Ordre, s'entendrà referida al període comprés entre l'l de gener i el 31 de desembre de 1987.   
València, 20 de febrer de 1987.   
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI